ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Μαΐου 1982

περί διαπιστώσεως ότι η εισαγωγή της συσκευής με την ονομασία «ABS - Electronic Motorless Magnetic Stirrer» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(82/381/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε από τον κανονισμό (ΕΟΚ) αριθ. 1027/79 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η κυβέρνηση του Ηνωμένου Βασιλείου, με επιστολή της της 16ης Νοεμβρίου 1981, ζήτησε από την Επιτροπή να κινήσει τη διαδικασία που προβλέπεται το άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «ABS - Electronic Motorless Magnetic Stirrer», που παραγγέλθηκε την 6η Ιουνίου 1978 και που προορίζεται να χρησιμοποιηθεί για την έρευνα για τον καρκίνο και ειδικότερα για τη μελέτη του αποτελέσματος μιας θεραπείας με κυτταροτοξικό φάρμακο που περιέχει πλατίνα, στα καρκινοπαθή κύτταρα, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελούμενη από εκπροσώπους όλων των Κρατών μελών, συνήλθε στις 20 Απριλίου 1982, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως· ότι, από την εξέταση αυτή, συνάγεται ότι η εν λόγω συσκευή είναι ένας μαγνητικός αναδευτήρας·

ότι δεν έχει αντικειμενικά χαρακτηριστικά τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκείμενη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να της προσδώσει τον χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή συσκευής με την ονομασία «ABS - Ele- ctronic Motorless Magnetic Stirrer» που αποτελεί το αντικείμενο της αιτήσεως της 16ης Νοεμβρίου 1981, της κυβερνήσεως του Ηνωμένου Βασιλείου, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 19 Μαΐου 1982.

Για την 'Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 134 της 31. 5. 1979, σ. 1.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Μαΐου 1982

περί χορηγήσεως αδείας στο Βασίλειο της Δανίας δυνάμει του κανονισμού (ΕΟΚ) αριθ. 1945/81 του Συμβουλίου

(Το κείμενο στη δανική γλώσσα είναι το μόνο αυθεντικό)

(82/361/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1945/81 του Συμβουλίου της 30ής Ιουνίου 1981 περί περιορισμών των ενισχύσεων για επενδύσεις στον τομέα παραγωγής χοιροειδών (1), και ιδίως το άρθρο 1,

την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (2), όπως τροποποιήθηκε τελευταία από την οδηγία 81/528/ΕΟΚ (3), και ιδίως το άρθρο 18 παράγραφος 3,

Εκτιμώντας:

ότι η δανική κυβέρνηση υπέβαλε την αίτηση που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 1945/81·

ότι η αίτηση αυτή περιλαμβάνει όλα τα στοιχεία και τις ενδείξεις που αναφέρονται στο άρθρο 3 του κανονισμού (ΕΟΚ) αριθ. 2180/81 της Επιτροπής της 30ής Ιουλίου 1981 περί τρόπων εφαρμογής των περιορισμών των ενισχύσεων για επενδύσεις στον τομέα παραγωγής χοιροειδών (4), τα οποία αποδεικνύουν ότι υπάρχουν οι προϋποθέσεις για τη χορήγηση άδειας δυνάμει του άρθρου 1 του κανονισμού (ΕΟΚ) αριθ. 1945/81·

ότι η χορήγηση της άδειας αυτής δεν προδικάζει την απόφαση που πρέπει να εκδώσει η Επιτροπή δυνάμει του άρθρου 18 της οδηγίας 72/159/ΕΟΚ σχετικά με τις διατάξεις του Βασιλείου της Δανίας για την εφαρμογή της άδειας αυτής·

ότι ζητήθηκε η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα δημοσιονομικά θέματα ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στο Βασίλειο της Δανίας να προσαρμόσει τον αριθμό θέσεων χοίρων, που προβλέπεται στο άρθρο 1 παράγραφος 1 του κανονισμού (ΕΟΚ) αριθ. 1945/81 του Συμβουλίου, εντός των ορίων και υπό τις προϋποθέσεις που αναφέρονται στο άρθρο αυτό, καθώς και στον κανονισμό (ΕΟΚ) αριθ. 2180/81 της Επιτροπής.

Άρθρο 2

Η παρούσα απόφαση απευθύνεται στο Βασίλειο της Δανίας.

Έγινε στις Βρυξέλλες, στις 14 Μαΐου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 197 της 20. 7. 1981, σ. 31.

(2) ΕΕ αριθ. L 96 της 23. 4. 1972, σ. 1.

(3) ΕΕ αριθ. L 197 της 20. 7. 1981, σ. 41.

(4) ΕΕ αριθ. L 211 της 31. 7. 1981, σ. 28.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Απριλίου 1982

που παρατείνει για το Ηνωμένο Βασίλειο την περίοδο που προβλέπεται για μία ποικιλία στο άρθρο 15 παράγραφος 1 της οδηγίας 70/457/ΕΟΚ

(Το κείμενο στην αγγλική γλώσσα είναι το μόνο αυθεντικό)

(82/282/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ (2), και ιδίως το άρθρο 15 παράγραφοι 2, 3 και 7,

την αίτηση που κατατέθηκε από το Ηνωμένο Βασίλειο,

Εκτιμώντας:

ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι προς σπορά ή τα φυτά προς φύτευση που ανήκουν στις ποικιλίες των καλλιεργουμένων φυτικών ειδών, που έχουν γίνει επίσημα δεκτά κατά τη διάρκεια του έτους 1979 τουλάχιστον σε ένα από τα Κράτη μέλη και επιπλέον ανταποκρίνονται στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητος, ως προς την ποικιλία, και από τις 31 Δεκεμβρίου 1981, σε κανέναν περιορισμό θέσεως σε εμπορία·

ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ενα Κράτος μέλος μπορεί να δοθεί, κατόπιν αιτήσεώς του, η άδεια να απαγορεύει τη θέση σε εμπορία των σπόρων προς σπορά και των φυτών προς φύτευση ορισμένων ποικιλιών·

ότι το Ηνωμένο Βασίλειο έχει υποβάλει παρόμοια αίτηση για ορισμένες ποικιλίες διαφορετικών ειδών·

ότι η απόφαση της Επιτροπής 82/41/ΕΟΚ (3) παρέτεινε για τις περισσότερες ποικιλίες την περίοδο που προβλέπεται στο άρθρο 15 παράγραφος 1 της παραπάνω οδηγίας για το Ηνωμένο Βασίλειο, μετά τις 31 Δεκεμβρίου 1981 μέχρι τις 31 Μαρτίου 1982·

ότι, όσον αφορά την ποικιλία Inca (υβρίδιο ray-grass), το Ηνωμένο Βασίλειο δεν είναι ακόμη σε θέση να αιτιολογήσει την αίτησή του για λόγους πέραν της θελήσεώς του·

ότι η βρετανική αίτηση δεν περιλαμβάνει πλέον άλλες ποικιλίες ·

ότι η εν λόγω προθεσμία παρατείνεται, όσον αφορά το Ηνωμένο Βασίλειο, για ένα χρονικό διάτημα ούτως ώστε να μπορεί να εξετασθεί πλήρως η αίτηση που αφορά την ποικιλία αυτή (άρθρο 15 παράγραφος 7 της παραπάνω οδηγίας)·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προθεσμία που αναφέρεται στο άρθρο 15 παράγραφος 1 της οδηγίας 70/457/ΕΟΚ παρατείνεται, για το Ηνωμένο Βασίλειο, μετά τις 31 Μαρτίου 1982 και μέχρι τις 31 Μαρτίου 1983 για την ποικιλία Inca (Lolium x υβρίδιο),

Άρθρο 2

Η παρούσα απόφαση απευθύνεται στο Ηνωμένο Βασίλειο.

Έγινε στις Βρυξέλλες, στις 16 Απριλίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 341 της 16. 12. 1980, σ. 27.

(3) ΕΕ αριθ. L 16 της 22. 1. 1982, σ. 50.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 31ης Μαρτίου 1982

περί εφαρμογής της αναμορφώσεως των γεωργικών διαρθρώσεων στη Γαλλία, σύμφωνα με τις οδηγίες 72/159/ΕΟΚ και 75/268/ΕΟΚ του Συμβουλίου

(Το κείμενο στη γαλλική γλώσσα είναι το μόνο αυθεντικό)

(82/248/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,

την οδηγία 75/268/ΕΟΚ του Συμβουλίου της 28ης Απριλίου 1975 περί ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 80/666/ΕΟΚ (4), και ιδίως το άρθρο 13,

Εκτιμώντας:

ότι η γαλλική κυβέρνηση ανακοίνωσε στις 28 Ιανουαρίου 1982, σύμφωνα με το άρθρο 17 παράγραφος 4 της οδηγίας 72/159/ΕΟΚ, τις ακόλουθες ρυθμίσεις:

- διάταγμα της 13ης Οκτωβρίου 1981 περί χορηγήσεως των ειδικών μεσοπροθέσμων δανείων γεωργικής πίστεως,

- διάταγμα της 1ης Δεκεμβρίου 1981 περί χορηγήσεως των ειδικών μεσοπροθέσμων δανείων γεωργικής πίστεως,

- διάταγμα της 13ης Οκτωβρίου 1981 περί επιτοκίου ορισμένων επιδοτουμένων δανείων των ταμείων αμοιβαίας γεωργικής πίστεως,

- διάταγμα της 13ης Οκτωβρίου 1981 περί επιτοκίου των ειδικών δανείων των ταμείων αμοιβαίας αγροτικής πίστεως για την κτηνοτροφία·

ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ και το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει, λαμβάνοντας υπόψη την προαναφερθείσα ανακοίνωση, αν οι διατάξεις που αφορούν την εφαρμογή των οδηγιών 72/159/ΕΟΚ και 75/268/ΕΟΚ, οι οποίες ισχύουν στη Γαλλία, συνεχίζουν να πληρούν τους όρους χρηματοδοτικής συμμετοχής της Κοινότητος·

ότι τα προαναφερθέντα διατάγματα της 13ης Οκτωβρίου και της 1ης Δεκεμβρίου 1981 ανταποκρίνονται στους όρους των οδηγιών 72/159/ΕΟΚ και 75/268/ΕΟΚ·

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων ως προς τα χρηματοδοτικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις σχετικά με την εφαρμογή των οδηγιών 72/159/ΕΟΚ και 75/268/ΕΟΚ, οι οποίες ισχύουν στη Γαλλία, συνεχίζουν να πληρούν, λαμβανομένων υπόψη των διατάξεων που αναφέρονται στα σημεία του αιτιολογικού, τους όρους χρηματοδοτικής συμμετοχής της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ και στο άρθρο 13 της οδηγίας 75/268/ΕΟΚ.

Άρθρο 2

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 31 Μαρτίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 96 της 23. 4. 1972, σ. 1.

(2) ΕΕ αριθ. L 197 της 20. 7. 1981, σ. 41.

(3) ΕΕ αριθ. L 128 της 19. 5. 1975, σ. 1.

(4) ΕΕ αριθ. L 180 της 14. 7. 1980, σ. 34.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Φεβρουαρίου 1982

περί εγκρίσεως προγράμματος σχετικά με τη μεταποίηση των κοινοτικών ελαιούχων σπόρων και των υποπροϊόντων τους στη Γαλλία, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γαλλική γλώσσα είναι το μόνο αυθεντικό)

(82/153/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,

Εκτιμώντας:

ότι η γαλλική κυβέρνηση ανακοίνωσε, στις 23 Οκτωβρίου 1980, το πρόγραμμα σχετικά με τη μεταποίηση των κοινοτικών ελαιούχων σπόρων και των υποπροϊόντων τους και παρείχε τον Σεπτέμβριο του 1981 συμπληρωματικά στοιχεία·

ότι το ανωτέρω πρόγραμμα αφορά τον εκσυγχρονισμό και την επέκταση των εγκαταστάσεων εκθλίψεως διαφόρων σπόρων (κραμβοσπόρων - ηλιανθοσπόρων - ελαιούχων λινοσπόρων) και των εγκαταστάσεων εξευγενισμού, και την προσαρμογή στις σχετικές τεχνικές μεθόδους των εγκαταστάσεων παραγωγής μαργαρίνης, καθώς και την εμπορία, με σκοπό την ανάπτυξη της παραγωγής ελαιούχων σπόρων στη Γαλλία και τη βελτίωση της τεχνικής και της ποιότητας της μεταποιήσεώς τους· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνεται το πρόγραμμα σχετικά με τη μεταποίηση των κοινοτικών ελαιούχων σπόρων και των υποπροϊόντων τους, που ανακοινώθηκε στις 23 Οκτωβρίου 1980 από τη γαλλική κυβέρνηση, σύμφωνα με τον κανονισμό (ΕΟΚ) αριθ. 355/77.

2. Η έγκριση αυτή δεν αφορά τα σχέδια σχετικά με την παραγωγή μαργαρίνης.

Άρθρο 2

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 17 Φεβρουαρίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Ιανουαρίου 1982

περί εγκρίσεως του προγράμματος ταχείας εξαλείψεως της κλασικής πανώλης των χοίρων που υπέβαλε η Ομοσπονδιακή Δημοκρατία της Γερμανίας

(Το κείμενο στη γερμανική γλώσσα είναι το μόνο αυθεντικό

(82/112/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που έχουν σκοπό να απαλλάξουν και να προφυλάξουν την Κοινότητα από την κλασική πανώλη των χοίρων (1), και ιδίως το άρθρο 3,

την απόφαση 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως της Κοινότητος για την εξάλειψη της κλασικής πανώλης των χοίρων (2), και ιδίως το άρθρο 5,

Εκτιμώντας:

ότι, με επιστολή της της 1ης Αυγούστου 1981, η Ομοσπονδιακή Δημοκρατία της Γερμανίας ανακοίνωσε στην Επιτροπή ένα πρόγραμμα ταχείας εξαλείψεως της κλασικής πανώλης των χοίρων·

ότι, κατόπιν μελέτης, διαπιστώθηκε ότι το εν λόγω πρόγραμμα είναι σύμφωνο με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (3) και με την οδηγία 80/1095/ΕΟΚ και ότι, κατά συνέπεια, πληρούνται οι όροι για χρηματοδοτική συμμετοχή της Κοινότητος·

ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής· ότι έχει ζητηθεί η γνώμη της Επιτροπής ΕΓΤΠΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ταχείας εξαλείψεως της κλασικής πανώλης των χοίρων που υπέβαλε η Ομοσπονδιακή Δημοκρατία της Γερμανίας.

Άρθρο 2

Η Ομοσπονδιακή Δημοκρατία της Γερμανίας θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1 το αργότερο την 1η Ιανουαρίου 1982.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Έγινε στις Βρυξέλλες, στις 22 Ιανουαρίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 325 της 1. 12. 1980, σ. 5.

(3) ΕΕ αριθ. L 47 της 21. 2. 1980, σ. 11.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 21ης Δεκεμβρίου 1981

περί προσωρινής εφαρμογής του καθεστώτος που προβλέπεται από την απόφαση 80/1186/ΕΟΚ περί συνδέσεως υπερποντίων χωρών και εδαφών με την Ευρωπαϊκή Οικονομική Κοινότητα, στο κράτος της Αντίγκουα και Μπαρμπούντα

(82/32/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την απόφαση 80/1186/ΕΟΚ του Συμβουλίου της 16ης Δεκεμβρίου 1980 περί της συνδέσεως υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 142 παράγραφος 2 εδάφιο δεύτερο,

την πρόταση της Επιτροπής,

Εκτιμώντας:

ότι δυνάμει του άρθρου 142 παράγραφος 2 εδάφιο δεύτερο της αποφάσεως 80/1186/ΕΟΚ, το καθεστώς που προβλέπεται σ αυτήν θα εξακολουθήσει να ισχύει προσωρινά, υπό τις προϋποθέσεις που καθορίζονται από το Συμβούλιο, στις χώρες και εδάφη που καθίστανται ανεξάρτητες·

ότι η Αντίγκουα, που αναφέρεται στο παράρτημα Ι της εν λόγω αποφάσεως, κατέστη ανεξάρτητη την 1η Νοεμβρίου 1981, υπό την ονομασία «Αντίγκουα και Μπαρμπούντα»·

ότι πρέπει να ληφθεί απόφαση για τη συνέχιση της προσωρινής εφαρμογής στο Κράτος αυτό του καθεστώτος που προβλέπεται στην εν λόγω απόφαση·

ότι η δεύτερη Σύμβαση ΑΚΕ - ΕΟΚ είναι ανοικτή, σύμφωνα με τη διαδικασία που προβλέπεται στο άρθρο 185, στην προσχώρηση χώρας ή εδάφους που καθίσταται ανεξάρτητη και αναφέρεται στο τέταρτο μέρος της συνθήκης· ότι η προσχώρηση αυτή μπορεί να πραγματοποιηθεί μόνον κατόπιν αιτήσεως του ενδιαφερομένου Κράτους και εγκρίσεώς της από το Συμβούλιο Υπουργών ΑΚΕ - ΕΟΚ·

ότι η Αντίγκουα και Μπαρμπούντα υπέβαλε αίτηση προσχωρήσεως στη δεύτερη σύμβαση ΑΚΕ - ΕΟΚ,

ΑΠΟΦΑΣΙΖΕΙ:

Άρθρο 1

Το καθεστώς που προβλέπεται από την απόφαση 80/1186/ΕΟΚ ισχύει προσωρινά στην Αντίγκουα και Μπαρμπούντα μέχρι την προσχώρησή της στη δεύτερη Σύμβαση ΑΚΕ - ΕΟΚ.

Άρθρο 2

Τα ζητήματα σχετικά με την εφαρμογή της αποφάσεως 80/1186/ΕΟΚ στην Αντίγκουα και Μπαρμπούντα αντιμετωπίζονται, εάν παραστεί ανάγκη, με απευθείας επαφές μεταξύ των αρμοδίων αρχών του Κράτους αυτού και της Κοινότητος.

Άρθρο 3

Η παρούσα απόφαση παράγει αποτελέσματα από 1ης Νοεμβρίου 1981.

Έγινε στις Βρυξέλλες, στις 21 Δεκεμβρίου 1981.

Για το Συμβούλιο

Ο Πρόεδρος

N. RIDLEY

(1) ΕΕ αριθ. L 361 της 31. 12. 1980, σ. 1.
Αριθ.L276/24 'ΕπίσημηΕφημερίδατώνΕυρωπαϊκώνΚοινοτήτων 28.9.82
ΔΙΟΡΘΩΤΙΚΑ
Διορθωτικότοϋκανονισμοϋ(ΕΟΚ)άριθ.2562/82τήςΕπιτροπήςτής22αςΣεπτεμβρίου1982περίκαθορι­
σμοδτώνέφαρμοζομένων άσφαλειώνσέόρισμέναέλαιόλαδαπούτίθενταισέέλεύθερηκυκλοφορίαέντός
τήςΚοινότητας
(Επίσημη'ΕφημερίδατώνΕυρωπαϊκώνΚοινοτήτωνάριΰ.L273τής23ηςΣεπτεμβρίου1982)
Σελίδα42,άρθρο1,παράγραφος 1,δεύτερηπαύλα:
άντί:«475,52γαλλικάφράγκαάνά100χγρ»,
διάβαζε:«475,02γαλλικάφράγκαάνά100χγρ»,
Διορθωτικότήςάποφάσεως82/573/ΕΟΚτήςΕπιτροπήςτής6ηςΑύγουστου1982περίδιαπιστώσεωςδτι
ήείσαγωγήτήςσυσκευήςμέτήνόνομασία«Infrared-Photoconductive InfraredDetector,modelA-200»
δύναταινάπραγματοποιηθεί άτελώςώςπρόςτούςδασμούςτοϋΚοινούΔασμολογίου
(ΕπίσημηΕφημερίδατώνΕυρωπαϊκώνΚοινοτήτωνάριθ.L240τής14ηςΑύγουστου1982)
Σελίδα34,τελευταίαάράδατηςπρώτηςστήληςκαίπρώτηάράδατηςδεύτερης,νάδιαγραφούνοίλέξεις:
«...σέαύτάτάμήκηκύματος...».
Διορθωτικότήςάποφάσεως82/637/ΕΟΚτήςΕπιτροπήςτής7ηςΣεπτεμβρίου1982περίδιαπιστώσεωςδτι
ήείσαγωγήτοδ«CrystalTechnology-Lithium Niobate,OpticalParametricOscillatorCrystal»δένδύνα­
ταινάπραγματοποιηθεί άτελώςώςπρόςτούςδασμούςτοΰΚοινούΔασμολογίου
(ΕπίσημηΕφημερίδατώνΕυρωπαϊκώνΚοινοτήτωνάριθ.L264τής14ηςΣεπτεμβρίου1982)
Σελίδα18,δεύτερηστήλη,έβδομηάράδα,νάδιαγραφούνοίλέξεις:
«...γιάσύστημαμετρήσεωςπιέσεως...».
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Σεπτεμβρίου 1981

περί χορηγήσεως αδείας στην Ιταλική Δημοκρατία να εξαιρέσει από την εφαρμογή του κανονισμού (ΕΟΚ) αριθ. 1463/70 περί της καθιερώσεως συσκευής ελέγχου στον τομέα των οδικών μεταφορών, τα οχήματα που αναφέρονται στο άρθρο 14α παράγραφος 3 υπό α του κανονισμού (ΕΟΚ) αριθ. 543/69

(Το κείμενο στην ιταλική γλώσσα είναι το μόνο αυθεντικό)

(81/790/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1463/70 του Συμβουλίου της 20ής Ιουλίου 1970 περί της καθιερώσεως συσκευής ελέγχου στον τομέα των οδικών μεταφορών (1), όπως τροποποιήθηκε τελευταία από τον κανονισμό (ΕΟΚ) αριθ. 2828/77 (2), και ιδίως το άρθρο 3 παράγραφος 3,

Εκτιμώντας:

ότι η ιταλική κυβέρνηση υπέβαλε στην Επιτροπή αίτηση περί χορηγήσεως αδείας εξαιρέσεως από την εφαρμογή του κανονισμού (ΕΟΚ) αριθ. 1463/70 των οχημάτων που αναφέρονται στο άρθρο 14α παράγραφος 3α) του κανονισμού (ΕΟΚ) αριθ. 543/69 (3)·

ότι το μέτρο αυτό δε θα ήταν δυνατό να επηρεάσει τον ανταγωνισμό στον τομέα των οδικών εμπορευματικών μεταφορών και ότι, εξάλλου, σε καμία περίπτωση δε θα ήταν δυνατό να παραβλάψει την επίτευξη των στόχων των κοινωνικών διατάξεων στον τομέα των οδικών μεταφορών·

ότι όλα τα προαναφερθέντα οχήματα, των οποίων εξάλλου ο αριθμός είναι πολύ περιορισμένος, προορίζονται για μεταφορές προς ίδιο λογαριασμό και έχουν ελάχιστη σημασία από οικονομική άποψη, και ότι, επιπλέον, χρησιμοποιούνται συνήθως σε πολύ σύντομες αποστάσεις και η διάρκεια εργασίας των οδηγών είναι συνεπώς πολύ περιορισμένη·

ότι για τις εν λόγω μεταφορές δεν χορηγούνται παρεκκλίσεις από την εφαρμογή του κανονισμού (ΕΟΚ) αριθ. 543/69 και ότι, συνεπώς, υπόκεινται καθ' ολοκληρία στις διατάξεις του εν λόγω κανονισμού, και ιδίως στη διάταξη περί χρησιμοποιήσεως ατομικού βιβλιαρίου ελέγχου για τους οδηγούς·

ότι το μέτρο αυτό αφορά αποκλειστικά την κυκλοφορία των σχετικών οχημάτων στο εθνικό έδαφος και δεν επεκτείνεται για τη χρήση τους στις διεθνείς μεταφορές,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στην Ιταλική Δημοκρατία να εξαιρέσει από την εφαρμογή των διατάξεων του κανονισμού (ΕΟΚ) αριθ. 1463/70 τα οχήματα που αναφέρονται στο άρθρο 14α παράγραφος 3 σημείο α του κανονισμού (ΕΟΚ) αριθ. 543/69.

Άρθρο 2

Η Ιταλική Δημοκρατία γνωστοποιεί στην Επιτροπή τα μέτρα που έλαβε για την εφαρμογή της παρούσας αποφάσεως.

Άρθρο 3

Η παρούσα απόφαση απευθύνεται στην Ιταλική Δημοκρατία.

Έγινε στις Βρυξέλλες, στις 15 Σεπτεμβρίου 1981.

Για την 'Επιτροπή

Giorgios CONTOGEORGIS

Μέλος της Επιτροπής

(1) ΕΕ αριθ. L 164 της 27. 7. 1970, σ. 1.

(2) ΕΕ αριθ. L 334 της 24. 12. 1977, σ. 5.

(3) ΕΕ αριθ. C 73 της 17. 3. 1979, σ. 1.
ΆριS.L224/12ΕπίσημηΕφημερίδατώνΕυρωπαϊκώνΚοινοτήτων 10.8.81
ΑΠΟΦΑΣΗΤΟΥΕΥΡΩΠΑΪΚΟΥ ΚΟΙΝΟΒΟΥΛΙΟΥ
τής18ηςΙουνίου1981
περίάκαλλαγήςτήςΕπιτροπήςτήςΕυρωπαϊκήςΚοινότηταςάπότήνενθ·ύνητήςέκτελεστι­
κήςδιαχειρίσεωςτοδΠρώτου,ΔευτέρουκαίΤρίτουΕύρωπαϊκοΟΤαμείου'Αναπτύξεωςγιάτό
οίκονομικόέτος1979
(81/605/ΕΟΚ)
ΤΟΕΥΡΩΠΑΪΚΟΚΟΙΝΟΒΟΥΛΙΟ ,
—έχονταςύπόψητήνέκθεσητοϋΈλεγκτικοϋΣυνεδρίουγιάτόοίκονομικόέτος1979,
καθώςκαίτίςάπαντήσειςτώνκοινοτικώνόργάνωνσ'αύτήτήνέκθεση(!),
—έχονταςύπόψητούςΙσολογισμούςκαίτούςλογαριασμούς τοϋΕύρωπαϊκοϋΤαμείου
'Αναπτύξεωςγιάτόοίκονομικόέτος1979[COM(80)694τελικό],
—έχονταςύπόψητήνέκθεσητήςΕπιτροπής'ΕλέγχουτοΟΠροϋπολογισμοί ),καθώςκαίτή
γνώμητήςΕπιτροπής'ΑναπτύξεωςκαίΣυνεργασίας(έγγρ.1-136/81),
—θεωρώνταςδτι,σύμφωναμέτούςόρουςτήςσυνθήκηςτής22ας'Ιουλίου1975,ή
χορήγησηάπαλλαγήςγιάτίςδημοσιονομικές δραστηριότητες τώνΚοινοτήτωνέμπίπτει
στήνάρμοδιότητατοϋΚοινοβουλίου­
1.χορηγείάπαλλαγήστήνΕπιτροπήγιάτήνέκτελεστικήδιαχείρισητοϋΠρώτου,Δευτέρου
καίΤρίτουΕύρωπαϊκοΟΤαμείου'Αναπτύξεωςγιάτόοίκονομικόέτος1979·
2,άναθέτειστήνΠρόεδρότουνάκοινοποιήσειτήνπαρούσαάπόφασηστήνΕπιτροπή,νά
τήνδιαβιβάσειστάάλλακοινοτικάόργανακαίνάέξασφαλίσειτήδημοσίευσήτηςστήν
'ΕπίσημηΕφημερίδατ&νΕυρωπαϊκώνΚοινοτήτων.
"ΕγινεστόΣτρασβούργο ,στις18'Ιουνίου1981.
ΌΓενικόςΓραμματέας
H.-J.ΟΡΙΤΖΉΠρόεδρος
SimoneVEIL
(')Eάρι3.C342της31.12.1980.